கேள்வி: கைநுட்பச் சிகிச்சை - விளக்கங்கள் பற்றி நீங்கள் என்ன அறிந்துள்ளீர்கள்?
பதில்: இர்வீன் கூர், ஜெ.எஸ்.டென்ஸ்லோ மற்றும் அவரது குழுவினர் மனித உடலின் மேல் கைநுட்பச் சிகிச்சை சேய்து ஆராய்ச்சி மேற்கொண்டனர். கூர் அவர்கள் கைநுட்பச் சிகிச்சை என்பது உடலுக்கு கைகளினால் சரியான உறுதி படுத்தப்பட்ட மற்றும் தனித்துவமான குறிப்பிட்ட திசையில் வழங்கப்படும் விசை ஆகும் என கூறுகிறார். மேலும் இது எலும்பு மற்றும் தசை துறை சார்ந்த உடல் குறைபாடுகளான அசாதாரண மூட்டு அசைவு, சதை பிடிப்பு மற்றும் அதன் இணைப்பு திசுக்கள் சார்ந்த குறைபாடுகளை சரி செய்கிறது என விளக்குகிறார். எலும்பியல் கூற்றின் படி கைநுட்பச் சிகிச்சை என்பது தனித்துவமான முறையில் கைகளினால் நுட்பமான முறையில் வழங்கும் ஒரு சிகிச்சை முறை ஆகும். இது இயன்முறைமருத்துவர்களால் தசைகள், மூட்டுகள் மற்றும் இணைப்பு திசுக்களில் ஏற்படும் நோயை கண்டறிதல் மற்றும் குணப்படுத்துதலுக்கு பயன்படுத்தப்படுகிறது. பொதுவாக வலிகளை குறைக்க, மூட்டு அசைவுகளை சரி செய்ய அதற்கு காரணமான தசை மற்றும் இணைப்பு திசுக்களின் இறுக்கம், நீட்சிகளை சரி செய்கிறது. மேலும் உடல் வலுவுடன் இருக்கவும், சிறப்பாக இயங்கவும், நிலையாக இருக்கவும் பயன்படுகிறது.